Tájékoztató
AZ EMBERÉRT Alapítvány célja MÁV-csoport  munkatársainak anyagi támogatása, ha önhibájukon kívül olyan élethelyzetbe kerülnek, hogy gyermekeik neveléséhez, oktatásához vagy a család megélhetésének biztosításához külső segítségre van szükségük. A jótékonysági szervezet 2022 decemberétől közhasznúként segíti a MÁV-csoport munkavállalóit. 

Jótékonysági szervezetünk célja, hogy  elsősorban azon gyermeke(ke)t nevelő, aktív munkavállalóinkat támogassa, akik önhibájukon kívül olyan élethelyzetbe kerültek, amelyben gyermekeik neveléséhez, oktatásához, valamint a család megélhetéséhez szükséges feltételek fenntartásához külső segítségre van szükségük.
[bookmark: _GoBack]A MÁV-csoport elkötelezetten segíti munkavállalóit, biztos háttérként szeretne mögöttük állni, munkahelyet, megélhetést és minden lehetséges segítséget biztosítva számukra.
 
2020 tavasza óta több mint 1000  kérelmezőt támogatott több mint 55 millió forint értékben, hozzájárulva kollégáink életének könnyebbé tételéhez, a nehézségek átvészeléséhez, elvesztett családtag miatti egzisztenciális gondok enyhítéséhez.
 
Együtt. Értük. Érted. E három szó kifejezi, hogy a MÁV-csoport Magyarország egyik legnagyobb állami tulajdonú közszolgáltatójaként felelősséget vállal valamennyi munkatársáért. Elismerjük erőfeszítéseiket, amelyeknek köszönhetően az egészségügyben és a gazdaság területein nélkülözhetetlen feladatokat ellátó dolgozók eljuthatnak munkahelyükre, majd onnan haza. 

AZ EMBERÉRT Alapítvány közhasznú tevékenységet folytat, amelyet bárki támogathat egyszeri vagy rendszeres pénzadománnyal a 10201006-50141250-es bankszámlaszámra, vagy személyi jövedelemadója (szja) 1 százalékának felajánlásával.
Utóbbiról több módon is lehet rendelkezni: elektronikusan az e-SZJA webes felületen, az ÁNYK keretprogram segítségével az adóbevallással együtt, annak EGYSZA lapját kitöltve, vagy attól elkülönítve az aktuális évi EGYSZA nyomtatvány (például 25EGYSZA) kitöltésével, az alapítvány adószámának (18892073-1-43) feltüntetésével. A papíralapú felajánlások postai úton vagy személyesen a NAV ügyfélszolgálatain nyújthatók be a személyijövedelemadó-bevallással együtt, annak EGYSZA lapját kézzel kitöltve, az e-SZJA felületen kitöltött, majd kinyomtatott nyilatkozati lapon, vagy az aktuális évi EGYSZA jelű nyomtatványon, illetve annak adattartalmával megegyező nyilatkozati lapon. Az 1 százalékról történő rendelkezés határideje az adóévet követő év május 20. napja. 

Bankszámlaszámunkra utalással bármikor támogathatók céljaink. 

A MÁV-csoport és AZ EMBERÉRT Alapítvány kuratóriuma a rászoruló munkavállalók nevében nagy örömmel fogadja és hálásan köszöni a kollégák, illetve a külső támogatók felajánlásait.

